Ólafur Guðmundsson , landsliðsmaður í handknattleik og fyrirliði sænska félagsins Kristianstad , hefur framlengt samning sinn við félagið til ársins 2022 en þetta kemur fram á heimasíðu Kristianstad . Ólafur , sem hóf ferilinn með FH , kom fyrst til sænska félagsins tímabilið 2012 — ' 13 , eftir að hafa leikið með Nordsjælland og AG í Danmörku , og var þar í tvö ár en gekk síðan til liðs við Hannover-Burgdorf í Þýskalandi . Hann sneri aftur til Kristinstad í nóvember 2015 og hefur verið í lykilhlutverki þar frá þeim tíma og gegnt stöðu fyrirliða liðsins undanfarin ár . Kristianstad hefur verið afar sigursælt undanfarin ár og Ólafur varð meistari með því þrjú ár í röð , frá 2016 til 2018 , og hefur leikið með liðinu í Meistaradeild Evrópu fimm tímabil í röð . Ólafur er á leið með íslenska landsliðinu í lokakeppni EM þar sem liðið spilar í Malmö , ekki langt frá heimaslóðum hans í Kristianstad .